Aktiv biologije i kemije Tehničke škole u Imotskom dana 26.2.2016. osnovao je Ekološku sekciju. Ekološka sekcija okuplja učenike od 1. do 4. razreda. Sastanci se održavaju na tjednoj razini po dogovoru i prema potrebi.

 Cilj Ekološke sekcije razvijanje je ekološke svijesti i formiranje pravilnih stavova prema značaju i zaštiti životne sredine. Učenicima treba ukazati na rastuće ekološke probleme: zagađivanje zraka i vode, radioaktivno zračenje, iscrpljivanje neobnovljivih izvora energije, globalno zagrijavanje, ilegalno odlaganje otpada, smanjenje bioraznolikosti. Jedan od načina rješavanja navedenih problema edukacija je učenika o važnosti zdravoga života u zdravoj životnoj sredini i očuvanju prirode i okoliša za generacije koje dolaze.

Osnovni sadržaji rada sekcije su:

- obilježavanje ekoloških datuma

- eko-izložbe

- rad na izradi bioloških zbirki i sakupljanju botaničkog i zoološkog materijala

- stalno održavanje i uređenje školskog dvorišta

- predavanja o značajnim znanstvenicima i znanstvenim temama

- prikazivanje filmova s ekološkim sadržajem

- ekološki izleti

- referati, ankete i diskusije o ekološkim problemima

- projekti

- suradnja s lokalnim eko-udrugama

 Članovi aktiva biologije i kemije